Manhunt: Unabomber

Manhunt: Unabomber er en amerikansk dramatisert miniserie om FBIs jakt på terroristen Ted Kaczynski, kalt Unabomberen. Serien gikk på Discovery Channel i 2017.

Handling 
I 1995 uteksamineres Jim Fitzgerald fra FBIs program for å profilere kriminelle, og blir kontaktet av etterforskere som studerer Unabomber-saken etter en nylig bombing i Sacramento, California. Til tross for hans første motvilje mot å forlate familien sin, reiser Fitzgerald til San Francisco for å bli med i FBIs arbeidsstyrke mot Una-bomberen. Don Ackerman og Stan Cole ber han bygge en kriminell profil for Una-bomberen, som Cole tror er en lavt utdannet fly-mekaniker basert på bombingen av en American Airlines i november 1979. Fitzgerald er uenig i deres vurdering, og ber om å skape en helt ny profil. Fitzgerald besøker bombe-stedet i Sacramento, og han argumenterer for at bombingene ikke er tilfeldige. Fitzgeralds mistanker blir snart bevist som korrekt når FBI mottar Una-bomberen sitt manifest.

I 1997 blir en tilbaketrukket Fitzgerald oppsøkt av Ackerman og Cole om å forhøre Una-bomberen, som har bedt om ham direkte - men Fitzgerald avslår. Fitzgerald og teamet hans avdekker et særegent språk i manifestet, og begynner å tro at han er eldre enn den aldersgruppen FBI først tror at bomberen er i. I 1993 ble Unabomber-offeret Charles Epstein hardt såret av en pakke-bombe som ble sendt hjem til ham. Unabomberen skriver brev til The New York Times og The Washington Post, og skriver at han kommer til å slutte å produsere bomber dersom avisene går med på å publisere manifestet hans. David Kaczynski og hans kone Linda mistenker at Davids bror kan være Una-bomberen. Etterforskere fra FBI oppdager materiell for å produsere bomber i Kaczynskis avsidesliggende hytte i Montana, og han blir arrestert.

Rolleliste 
 Jim Fitzgerald … Sam Worthington
 Ellie Fitzgerald … Elizabeth Reaser
 Tabby … Keisha Castle-Hughes
 Don Ackerman … Chris Noth
 Theodore Kaczynski … Paul Bettany
 Janet Reno … Jane Lynch
 Louis Freeh … Wallace Langham
 Bob Guccione … Michael Nouri

Referanser

Eksterne lenker
 

Dramaserier fra USA
TV-produksjoner på Discovery Channel
Krimserier fra USA
Miniserier fra USA
TV-serier fra 2010-årene, fra USA